په پاکستان کې اساسي حقونه

په پاکستان کې اساسي حقونه عبارت له هغه بنسټيزو حقونو څخه دي چې د پاکستان په ۱۹۷۳ کال اساسي قانون کې د پاکستاني اتباعو لپاره پېشبيني شوي دي دا حقونه "بنسټیز حقونه" بلل کېږي ځکه چې دا د ټولیز ملي پرمختگ لپاره اړین گڼل کېږي، چې مادي، فکري، اخلاقي او معنوي اړخونه په بر کې نيسي، او د هېواد  د اساسي قانون لخوا خوندي شوي دي. د دې حقونو، په ځانگړې توگه د اساسي حقونو د سرغړونې په صورت کې، ستره محکمه او عالي محکمې واک لري چې د دې اساسي حقونو د پلي کولو او ساتنې لپاره د اړوندو مادو لاندې حکمونه صادر کړي.    

په پاکستان کې بنسټیز حقونه هغه اساسي بشري آزادۍ دي چې هر پاکستانی وگړی یې د خپل شخصیت او ژوند د مناسب او همغږي پرمختگ ډاډمن کولو لپاره کارولی شي. دا حقونه په نړۍ‌واله کچه د پاکستان په ټولو اتباعو يو شان پلي کېږي، پرته له دې چې د دوی نژاد، د زېږون ځای، مذهب، ذات یا جنس په پام کې ونیول شي.  بنسټيز حقونه  په قانوني توگه د محکمو لخوا د تطبیق وړ دي او د ځینو قانوني محدودیتونو تابع دي.